recursal/SuperWikiNEXT-32B huggingface dataset:
**Kəmaləddin Fəttah oğlu Heydərov** (15 iyul 1961, Çeşməbasar, Naxçıvan rayonu) — Azərbaycan Respublikasının fövqəladə hallar naziri (2006-cı ildən), general-polkovnik, Azərbaycan Taekvondo və Boks federasiyalarının prezidenti, Dünya Taekvondo Federasiyasının vitse-prezidenti.

Həyatı
------

Kəmaləddin Fəttah oğlu Heydərov 15 iyul 1961-ci ildə Naxçıvan MR-in Babək rayonunun Çeşməbasar kəndində anadan olub. 1978-ci ildə Naxçıvan şəhər 1 saylı orta məktəbi, 1984-cü ildə Azərbaycan Dövlət Universitetinin geoloji-kəşfiyyat fakültəsini bitirmişdir. Azərbaycan Universitetində ikinci ali təhsil alıb.

Əmək fəaliyyətinə 1978-ci ildə "Xəzərdənizneftqaz" kəşfiyyatı idarəsində başlamış, texnik və geoloq vəzifələrində çalışmışdır. 1995-ci ilin yanvar ayında Azərbaycan Respublikası Dövlət Gömrük Komitəsinin sədri, 2006-cı ilin fevral ayında Azərbaycan Respublikası Fövqalədə Hallar Naziri vəzifəsinə təyin edilmişdir.

Ailəsi
------

Ailəlidir. 2 övladı var. Sabiq deputat, Ağsaqqallar Şurasının sədri Fəttah Heydərovun oğludur. "Avropa-Azərbaycan Cəmiyyəti"nin sədri, "Qəbələ" Futbol Klubunun keçmiş prezidenti Tale Heydərovun atasıdır. Dövlət Sərhəd Xidmətinin sədri Elçin Quliyev ilə qudadır.

Bəstəkarlığı
------------

Azərbaycanda populyar müğənnilərin ifa etdiyi bir sıra mahnıların musiqisi Kamaləddin Heydərova məxsusdur. Mahnılarını "Kamal" imzası ilə bəstələyir. Bir neçə hit mahnının müəllifidir. Bunlardan ən məşhuru Aygün Kazımova üçün bəstələdiyi Səndən Nigaranam mahnısıdır. Özbək müğənnisi Nəsibə Abdullayeva da mahnını ifa etmişdir. 2009-cu ildə bəstəkar Kamalın "Sənə güvəndiyim dağlar" adlı albomu buraxılıb. 4 diskdən ibarət albomdakı mahnılardan ikisinin sözləri Leyla Əliyevaya, digərləri isə şair Baba Vəziroğluna məxsusdur. Müəlliflərin birgə ərsəyə gətirdikləri mahnılar və onların ekran görüntüləri CD və DVD şəklində yerləşdirilib. Disklərin üz qabığında "Səndən Nigaranam", "Yenə yaz gələcək", "Xalq Heydər söyləyəcək", "Ayrılığa dözmərəm" mahnılarının adları yazılıb. Disklərdəki mahnılar xalq artistləri Flora Kərimova, Alim Qasımov, Yalçın Rzazadə, İlhamə Quliyeva, Aygün Kazımova, İlqar Muradov, Röya və Zülfiyyə Xanbabayevanın, əməkdar artist Aygün Bəylərin və başqalarının ifasında yazılıb.

İstinadlar
----------

1. ↑  "Kəmaləddin Heydərov Dünya Taekvondo Federasiyasının vitse-prezidenti seçildi". 2023-07-26 tarixində arxivləşdirilib. İstifadə tarixi: 2010-11-08.
2. ↑  "Arxivlənmiş surət". 2022-07-17 tarixində arxivləşdirilib. İstifadə tarixi: 2022-07-17.
3. ↑  "Bəstəkar Kamalın 4 diskdən ibarət musiqi albomu". 2009-07-22 tarixində orijinalından arxivləşdirilib. İstifadə tarixi: 2009-07-20.

Mənbə
-----

* Azərbaycanda kim kimdir. Ensiklopedik sorğu kitabı. Bakı,"Çıraq "nəşriyyatı, səh.96, 2004-cü il.
**Əfqan Xanış oğlu Qorçuyev** (20 aprel 1970, Güləbird, Laçın rayonu – 10 fevral 1994, Füzuli rayonu) - Qarabağ müharibəsi iştirakçısı, şəhid.

Həyatı
------

Əfqan Qorçuyev 1970-ci il aprelin 20-də Laçın rayonunun Güləbird kəndində anadan olub. 1977-1978-ci illərdə Güləbird kənd orta məktəbində təhsil alıb. Əfqan əla müvəffəqiyyətinə və nümunəvi davranışına görə 1 sentyabr 1980-ci ildə Respublika Təhsil Nazirliyinin 18 nömrəli tərifnaməsi ilə təltif edilib.

1988-1990-cı illərdə hərbi xidmətdə olub. 1990-cı ildə ordudan tərxis olunduqdan sonra Laçın rayonuna qayıdıb, rayondakı RTS-də sürücü işləyib.

1994-cü il yanvarın 1-də Laçın Rayon Polis Şöbəsində işə düzəlib. Füzuli rayonu ərazisində gedən döyüşlədə iştirak edir. Horadiz kəndi ətrafındagedən döyüşlərdə igidliklə vuruşub. 

Əfqanın qardaşı Qorçuyev Həbib Xanış oğlu 1990-1993-cü illərdə erməni təcavüzkarları ilə gedən döyüşlərdə iştirak edib. 1993-cü il Qubadlı işğal olanda ağır yaralanıb və II qrup əlil olur. 

Əfqanın yaxşı səsi var idi və o, döyüşlərdən sonra həmişə məlahətli səsi ilə kollektiv önündə çıxış edərdi.

1994-cü il fevralın 10-da Əfqan Füzuli rayonu Mehdili kəndində gedən döyüşlərdə şəhid olub. 

Ailəli idi, iki övladı yadigar qalıb.

Məzarı Sumqayıt şəhərindəki Şəhidlər Xiyabanındadır.

İstinadlar
----------

1. ↑
**Tənbəki üsyanı** — 9 mart 1891-ci ildə Nasirəddin şah Qacarın hakimiyyətinə qarşı xalq çıxışı.

Tarixi
------

1891-ci il Nasirəddin şah Qacar bütün İranda tütün almaq, satmaq və emal etmək üçün ingilislərə konsessiya verilməsi barədə müqavilə imzalayır və bunun müqabilində şirkət əldə edəcəyi qazancdan ildə İran hökumətinə cüzi bir məbləği — 15 min funt sterlinqi ödəməyi öhdəsinə götürürdü. İranın bir çox mühüm şəhərlərində şirkətə məxsus idarələr təşkil edən ingilislər Hindistandan və digər müstəmləkə ölkələrindən işçi, qulluqçu adı ilə dəstə-dəstə öz təbəələrini gətirməyə başladılar ki, bu da həmin sahədə çalışan sahibkar, tacir, kəndli, sənətkar və fəhlələr arasında həyəcanın artmasına səbəb oldu, heç kəs öz tütün və tənbəkisini ingilislərə satmağa razı olmadı. Buna cavab olaraq 1891-ci ilin ortalarında ingilis şirkəti İran hökumətinin razılığı ilə tütün alverinin və emalının yalnız bu şirkətə məxsus olduğunu bildirdi. Buna cavab olaraq, 1891-ci il avqustun 19-da Təbriz əhalisinin böyük əksəriyyətinin imzası ilə şaha göndərilən petisiyada tütün və tənbəki inhisarının ləğv edilməsi tələb olundu. Təbriz bazarı bağlandı, 20 min adam silahlanaraq hərəkata qarşı baş verə biləcək hər hansı hadisəyə müqavimət göstərmək üçün hazır vəziyyətdə dayandı.

Təbrizin ardınca Şiraz, İsfahan və Məşhəddə şirkətə qarşı kəskin çıxışlar baş verdi. Tehranın özündə inhisarın ləğv edilməsi tələbi ilə əhali 1892-ci il yanvarın 4-də şah sarayına hücum etdi. Bütün bunlar şahı məcbur etdi ki, 1892-ci il yanvarın 5-də Talbotla bağlanmış müqavilənin ləğv olunduğunu rəsmən elan etsin. İrana gəlmiş ingilis məmurları ölkəni tərk etməyə məcbur oldular. İranda ilk antiimperialist çıxış olan bu hərəkatda Cənubi Azərbaycanın ticarət burjuaziyası, sənətkarlar, ruhanilər, digər təbəqələrin nümayəndələri nəinki iştirak edirdilər, amma aparıcı rol oynayırdılar. Xarici kapitalın və yerli irtica qüvvələrinin ağalığına qarşı çevrilmiş "Tənbəki üsyanı" İranda və Cənubi Azərbaycanda milli-azadlıq hərəkatının ilk və çox təsirli mərhələsini təşkil etmiş və xalqın siyasi, milli şüurunun oyanmasına və formalaşmasına güclü təkan vermişdi.

Həmçinin bax
------------

* Nasirəddin şah Qacar
* Mirzə Məhəmmədhəsən Şirazi
**Bəhruz Faiq oğlu Quliyev** (30 sentyabr 1981, Tovuz rayonu) — Azərbaycan Respublikası Dövlət Gömrük Komitəsi sədrinin birinci müavini, gömrük xidməti general-mayoru.

Həyatı
------

Bəhruz Quliyev 30 sentyabr 1981-ci ildə Tovuz rayonunda anadan olmuşdur. 2003-cü ildə Milli Aviasiya Akademiyasının Avianəqliyyat İstehsalatı fakültəsinin əyani şöbəsinə daxil olmuşdur. 2008-ci ildə həmin Akademiyanı avianəqliyyat istehsalatının təşkili ixtisası üzrə bitirmişdir. 2011-ci ildə Bakı Dövlət Universitetinin Hüquq fakültəsinə daxil olmuş, 2015-ci ildə Hüquqşünas ixtisasını bitirmişdir. Milli Aviasiya Akademiyasının doktorantıdır.

2009-cu ildən Hava Nəqliyyatında Baş Gömrük İdarəsinin 2-ci sərnişin şöbəsinin inspektoru, 2011-ci ildən həmin şöbənin baş inspektoru, 2013-cü ildən Hava Nəqliyyatında Baş Gömrük İdarəsinin rəis müavini, 2015-ci ildən rəisin birinci müavini, 2018-ci ildə Hava Nəqliyyatında Baş Gömrük İdarəsinin rəisi vəzifələrində işləmişdir.

7 yanvar 2022-ci ildən Gömrük Sərhəd Buraxılış Məntəqələrinin İşinin Təşkili Baş İdarəsinin Rəisi vəzifəsinə təyin olunmuşdur.

Azərbaycan Respublikası Prezidentinin 22 avqust 2022-ci il Sərəncamı ilə Dövlət Gömrük Komitəsi sədrinin müavini vəzifəsinə təyin edilmişdir.

Azərbaycan Respublikası Prezidentinin 12 iyul 2023-cü il Sərəncamı ilə Azərbaycan Respublikası Dövlət Gömrük Komitəsi sədrinin birinci müavini vəzifəsinə təyin edilmişdir.

2018-ci ildə "Dövlət qulluğunda fərqlənməyə görə", 2021-ci ildə "Hərbi əməkdaşlıq sahəsində xidmətlərə görə" ilə təltif olunmuşdur.

Ailəlidir, 4 övladı var.

İstinadlar
----------

1. ↑  "Rəhbərlik > Quliyev Bəhruz Faiq oğlu". 2023-03-29 tarixində arxivləşdirilib. İstifadə tarixi: 2023-07-13.
2. ↑  "B.F.Quliyevin Azərbaycan Respublikası Dövlət Gömrük Komitəsi sədrinin müavini təyin edilməsi haqqında Azərbaycan Respublikasının Prezidentinin Sərəncamı". 2023-07-13 tarixində arxivləşdirilib. İstifadə tarixi: 2023-07-13.
**Qarabağ üsyanı** — 1343-cü ildən 1356-cı ilədək Qarabağda Çobanlı əmirlərinə qarşı baş vermiş qiyam.

Tarixi
------

Qarabağ əmirləri 1343-cü ildən 1356-cı ilədək Elxanlı sultanlarına, əsasən də bu dövlətdə önəmli vəzifələr daşıyan çobanlı (sulduz) əmirlərinə qarşı ayaqlanmışdılar. 1343-cü ildə Qarabağ əmirləri Hacı Həmzə, Mülayim, Həsən Çobani Axtaçı və Hüseyn Ənbuğa Süleyman xana itaət etməkdən boyun qaçırır, özlərinə "Ulus əmirliyi" verilməsini tələb edirlər və məqsədlərinə nail olurlar. Qəddar çobanlı əmiri Məlik Əşrəf Sulduz 1344-cü ildə Ənuşirəvanı padşah elan edir və Qarabağda qarətçiliklə məşğul olur. 1345-ci ildə Qarabağda Şirvanşah Kavusla Məlik Əşrəfin görüşü olur. Kavus Azərbaycandakı vəziyyəti nizamlamaq məqsədilə danışıqlar aparmaq üçün Qarabağa gəlir, lakin Məlik Əşrəfin qəddarlığının, yersiz cəzalarının şahidi olub geri qayıdır və bununla da, tərəflər arasındakı münaqişələr artır. Məlik Əşrəf 1349–1350-ci illərdə Qarabağda Hacı Şəhrimanı öldürtdürür, vəzir Əbdülhey Həmmamini tutdurur. 1352-ci ilin baharında Məlik Əşrəf Qarabağdan Təbrizə qayıdır. O, Arazı keçib Əskişəhrə çatdıqda Qarabağda Dəli Bayazidin başçılığı ilə iğtişaş qalxır. Məlik Əşrəf Bayəzidi itaətə cəlb etməyə cəhd göstərirsə də, buna nail ola bilmir. Onun göndərdiyi ilk qoşun dəstələri Dəli Bəyazid tərəfindən məğlub edilir. Dəli Bəyazid Muğan ərazisini ələ keçirir. Qarabağ iğtişaşını asanlıqla yatıra bilməyəcəyini hiss edən Məlik Əşrəf Təbrizə gedir və Qarabağa güclü qoşun hissələri göndərir. Lakin, Dəli Bəyazid bu hissələri məğlubiyyətə uğradır. Məlik Əşrəf Əmir Ələkini Iraq-i Əcəmdən çağırıb Dəli Bayəzidin üzərinə göndərir. Ə1əki Qarabağa çatdıqda Dəli Bəyazid ilə ittifaqa girir və Məlik Əşrəfə qarşı çıxır. Lakin, bir müddətdən sonra onların arasında münaqişə baş verir. Dəli Bayəzid özünü öldürür, Ələki isə mağaraya girib gizlənir. Məlik Əşrəfin əmirləri Gəncə ilə Tiflisin arasında Leybarik adlı yerdə Ə1əkini tutub başını kəsirlər və Bayəzidin başı ilə birlikdə Məlik Əşrəfin hüzuruna aparırlar.
Məlik Əşrəfin zülmü Azərbaycan əhalisinin vətəni tərk etməsinə səbəb olmuşdu. Bir çox görkəmli şəxsiyyətlər, o cümlədən, Qazi Məhyəddin Bərdəi şirvanşah Kavusun razılığı ilə Qızıl Orda xanı Cani bəyin yanına gedir və onu Azərbaycana dəvət edir. Canı bəy Şirvan arazisini maniəsiz keçib Qarabağa gəlir və Ağdamda əhali onun pisvazına çıxır. O, Qarabağdan Təbrizə gedib Məlik Əşrəfi tutur və edam etdirir. Məlik Əşrəfin edamı ilə (1356) çobanlı feodallarının ağalığına son qoyulur.

Mənbə
-----

* Ənvər Çingizoğlu, Çobanlı əmirlərinə qarşı Qarabağ üsyanı, "Soy" dərgisi, 9 (29), 2009.

Həmçinin bax
------------

* Qarabağ
* Çobanlılar sülaləsi
* Məlik Əşrəf Sulduz
* Elxanilər dövləti
***Ayrılıq*** qısametrajlı bədii filmi rejissor Elçin Cahangirli tərəfindən 1995-ci ildə ekranlaşdırılmışdır. Azərbaycan televiziyasında istehsal edilmişdir. Film Əlfi Qasımovun "Qağayı fəryadı" povestinin motivləri əsasında çəkilib. Film vaxtilə bir-birini sevən iki gəncin taleyindən bəhs edir. Əsas rolları Nailə Əliyeva və Elçin Cahangirli ifa edirlər.

Məzmun
------

Film vaxtilə bir-birini sevən iki gəncin taleyindən bəhs edir.

Onlar illər sonra bir toy mərasimində qarşılaşırlar. Vaxtilə bir-birilərini sevən bu gənclər baş verən bəzi hadisələr səbəbindən ayrılırlar. İllər sonra bu təsadüfi görüş hər ikisinin sevgi xatirələrini canlandırır. Ancaq necə deyərlər: Ötən günə gün çatmaz, calasan da günü günə...

Film haqqında
-------------

Film Əlfi Qasımovun "Qağayı fəryadı" povestinin motivləri əsasında çəkilib.

Filmin üzərində işləyənlər
--------------------------

Əsər müəllifi: Əlfi Qasımov  

Rejissor: Elçin Cahangirli  

Operator: Cabbar Kamaloğlu

Rollarda
--------

Nailə Əliyeva — Nərgiz  

Nahidə Əzimova — Nərgiz (cavan)  

Elçin Cahangirli — Rauf

Həmçinin bax
------------

Azərbaycan filmlərinin siyahısı  

1995-ci ilin Azərbaycan filmləri  

1990-cı illər Azərbaycan filmlərinin siyahısı
**Yolçuyev Allahverdi Bayram oğlu** (20 avqust 1958, Cəlaloğlu və ya Ermənistan SSR) — Azərbaycan aktyoru

Həyatı
------

Allahverdi Bayram oğlu Yolçuyev 20 avqust 1958-ci ildə Ermənistan SSR Stepanavan şəhərində dünyaya gəlib. 1979-cu ildə M. A. Əliyev adına Azərbaycan dövlət İncəsənət inistutunun dram-kino aktyorluğu fakültəsini bitirib. Sənət müəllimləri-SSRİ xalq artisti Adil İsgəndərov, Azərbaycanın xalq artisti Elmira Şabanova.

1978–1979-cu ildə Leninqrad da keçirilən bədii qiraətçilərin Yaxontov adına müsabiqənin diplomantı olub. 1982-ci ildən 1985-ci ilədək İncəsənət institunda səhnə nitqi müəllimi olub. Azərbaycan Radiosunda onlarla radio tamaşalarda müxtəlif obrazlar səsləndirib. Müxtəlif ölkələrdə tədbirlərdə, cəbhə bölgələrində, qocalar evlərində olub. Allahverdi Yolçuyev özünün qələmə aldığı parodiyalar, monoloq səhnəciklərlə çıxış edib. Müxtəlif telekanallarda minlərlə filmlər, cizgi filmləri səsləndirib. Ən yadda qalan məşhur Fransız aktyoru Luide Fünesin rollarıdır. Hal hazırda dublyaj fəaliyyəti ilə məşğuldur.

Ailəlidir 4 övladı və 5 nəvəsi var.

1). İncəsənət instutunun tədris teatrında oynadığı rolları-`Arximed`(Arximed),`Mağara sakinləri`(Monotamaşa), `Poçt şöbəsində xəyal (yoldaştək), C. Məmmədquluzadə (Felytonlar), Ü. Hacıbəyov əsasında tamaşa. 2).1979–1981 H. Ərəblinski adına Sumqayıt Dövlət dram teatrında oynadığı rolları İ. Coşqun `Meşədə döyüş`(ayı rolu) N. Həsənzadə`Bütün şərq bilsin`(əsgər rolu), Y. Əzimzadə`Həsrədin`(təlxək rolu), M. İbrahimov `Yaşlı adam`(Qardaşxan rolu), R. Əlizadə `Doğmalar`(Kərim). 3).1985–1987 Ş. Qurbanov adına Azərbaycan Dövlət Musiqili Komediya teatrında çalışdığı zaman oynadığı rolları. Ü. Hacıbəyov`O olmasın bu olsun`(tələbə), R. Əhmədzadə `Sizinlə gülə-gülə`, R. Əhmədzadə `92 dəqiqəlik gülüş`, S. Ələsgərov `Olmadı elə oldu belə`. 4).1987–2016 televiziya, radio fəaliyyəti uşaq verlişləri Laylay, Göydən üç alma düşdü (ofçu pirim), Dünya dədənin dedikləri (dünya dədə), Sehrli səslər evciyi, Məktəblinin kitabxanası (qiraətçi). 5). Musiqili verlişlərin aparıcısı olub. Nəğmə çələngi, Sevənlərə gül verin.

Filmoqrafiya
------------

1. Anar-Üzeyir ömrü (film, 1981)-su alan
2. İ. Əziz-QAZ (film, 2005)-polis rəisi
3. Xoca (film, 2012)-masabəyi
4. Sovqat (film)
5. Gizlənpaç (film, 2016)
6. 21 sual (film, 2017) (tammetrajlı bədii film) (rol)
7. Dələduzlar (film, 2014) Eyvaz Şabaş (Film 2020)

Seriallar
---------

1. Ağabəyovlar 2. Fatimə 3. Səadət 4. Qaynana



1. ↑  "Arxivlənmiş surət". 2023-11-17 tarixində arxivləşdirilib. İstifadə tarixi: 2023-11-17.
**Rəsul Şahverdiyev** — Qarabağ müharibəsi iştirakçısı, şəhid.

Rəsul Şahverdi oğlu Şahverdiyev 15 yanvar 1950-ci ildə Laçın rayonunun Uvannovu kəndində doğulub. 1957-ci ildə Laçın rayon Ağanus kənd orta məktəbinin I sinfinə getmiş, 1967-ci ildə orta təhsilini başa vurmuşdur. 1968-ci ildə ordu sıralarına çağırılan Rəsul həqiqi hərbi xidmətini Rostov şəhərində çəkib. 1971-ci ildən Laçın rayon polis şöbəsində işləyirdi. 1988-ci ildən başlayaraq şöbənin əməkdaşları ilə birgə laçın rayonunun Ermənistanla həmsərhəd kəndlərinin müdafiəsində fəal iştirak edib.
Rəsul ən təhlükəli əməliyyatlara qardaşı Azərbaycanın Milli Qəhrəmanı İsrafil Şahverdiyevlə birlikdə gedər, döyüş tapşırıqlarını məharətlə yerinə yetirərdi. O, illərlə çətin və məsuliyyətli polis xidməti çəkərək peşəkar əməliyyatçıya çevrilmiş, ağır müharibədə igidliklə iştirak edərək cəsur kəşfiyyatçı olmuşdur. Rayonun Cicimli, Uvannovu kəndlərinin erməni quldurlarından qorunmasında şəxsi igidlik nümunısi göstərib. 1992-ci ildə Laçının süqutundan sonra Kəlbəcərlə həmsərhəd olan kəndlərin azad olunması uğrunda gedən döyüşlərin hamısında şücaət göstərib.

1993-cü ildə polis starşinası R.Şahverdiyevin yaralı olmasına baxmayaraq, Kəlbəcər rayonu işğal olunan zaman mühasirəyə düşmüş kəndlərdə dinc əhalinin çıxarılmasında iştirakı şsl fədəkarlıq nümunəsi idi. O, 1993-cü ildə Daşkəsən rayonunun Zivlər-Qaraqollar kəndəri istiqamətində gedən döyüşlərdə də fəal iştirak etmişdir.
Döyüşlərdə aldığı yaralar 1995-ci il martın 22-də Rəsulun ömür yoluna nöqtə qoydu. Rəsul Şahverdiyevin qəbri minlərlə soydaşımız kimi Bakı şəhərindəki Şəhidlər Xiyabanında ziyarətgaha çevrilib. Ziyarətçilərdən üçü onun öz övladıdır.

Mənbə
-----
**Gentli Con** (*ing.* John of Gaunt (24 iyun 1340, Gent – 3 fevral 1399) — İngiltərə kralı III Eduardın və xanımı Enolu Filipanın həyatda qalan üçüncü oğlu. Orta əsrlər dövrünə xas ənənəyə görə, o da doğulduğu Gent şəhərinin adını ləqəb olaraq aldı. Monarx ailəsinə mənsub olması, strateji evlilikləri və atasının ona bəxş etdiyi mülklərlə Gentli Con dönəminin ən varlı adamlarından biri idi və həm atası III Eduardın, həm də qardaşı oğlu II Riçardın səltənətində nüfuz sahibi oldu. İlk Lankaster hersoqu olaraq, üzvləri onun ölümündən sonra İngiltərə taxtına çıxacaq Lankaster sülaləsinin banisidir.

Gentli Conun hərbi fəaliyyəti Yüzillik müharibə çərçivəsində Fransa və İspaniya ilə gedən döyüşlərdə başladı. O, ikinci evliliyi vasitəsilə Kastiliya taxt-tacına haqq iddia etdi və bir müddət özünü Kastiliya kralı olaraq elan etdi. Böyük qardaşı və atasının rəsmi varisi olan Qara şahzadə Eduardın səhhətinin pisləşməsinin ardından Gentli Con dövlət idarəsində mühüm vəzifələri öz üzərinə aldı və İngiltərənin güclü siyasi fiqurlarından biri halına gəldi. Ancaq hərbi çətinliklər və siyasi uyuşmazlıqlar Gentli Conla parlament və saray əyanları arasında siyasi mübarizəyə səbəb oldu.

Gentli Con, II Riçard səltənətinin ilk illərində və sonrakı siyasi çəkişmə dönəmində İngiltərə hakimiyyətindəki ən güclü simalardan biri oldu. Qardaşı oğlu olan kralla, içərisində öz oğlu Henrinin də olduğu üsyançı əsilzadələr arasında vasitəçi kimi xidmət etdi. Gentli Conun 1399-cu ildə ölümündən sonra bütün mülkləri geri alındı və atasının mirasından məhrum edilən oğlu vətən xaini elan edilərək sürgünə göndərildi. Oğlu Henri Bolinbruk mirasını geri almaq üçün çox keçmədən geri döndü və II Riçardı taxtdan endirərək İngiltərə kralı oldu.

Mənbə
-----

* Walker, Simon (1990). *The Lancastrian Affinity, 1361–1399*. Oxford: Clarendon Press. ISBN 0198201745
* Nicolle, D. (20 may 2011). *The Great Chevauchée: John of Gaunt's Raid on France 1373*. Raid. **20**. Oxford: Osprey. ISBN 978-1-84908-247-1
* Goodman, Anthony (1992). *John of Gaunt: the Exercise of Princely Power in Fourteenth-Century Europe*. Harlow: Longman. ISBN 0582098130
* Cantor, Norman F. (2004). *The Last Knight: the Twilight of the Middle Ages and the Birth of the Modern Era*. New York: Free Press. ISBN 0743226887

İstinadlar
----------

1. 1 2 3 4 5 6 7 8 9 10  Kindred Britain.
2. ↑  *Lundy D. R.* John of Gaunt, Duke of Lancaster // The Peerage (ing.).

|  |  |
| --- | --- |
|  Bu şablona bax   Tematik saytlar | The Peerage |
| Lüğətlər və ensiklopediyalar | Böyük katalan · Böyük katalan · Böyük norveç · İspan bioqrafik · Britannica (11-ci) · Britannica (onlayn) · Dictionary of National Biography · Notable Names Database · Universalis · Oksford bioqrafik |
| Şəcərə və nekropolistika | Find a Grave · WikiTree · WeRelate |
| 

| Normativ yoxlama |
| --- |
| BNE: XX1112354 · BNF: 12232639k · GND: 118997432 · ISNI: 0000000115580923 · LCCN: n81078874 · NKC: xx0114652 · NTA: 074504037 · SUDOC: 031029418 · VIAF: 1334861 · WorldCat VIAF: 1334861 |

 |
**Türk ocağı** — türk xalqlarının milli ruhda tərbiyəsinə, elmi, ictimai və iqtisadi səviyyəsinin tərəqqisinə nail olmaq məqsədilə yaradılmış cəmiyyət.

Salam olsun sənə ey Allahın elçisi kimi gözəl dərs keçdiyiniz heç bir şey var ki onlar da bu gün də davam edir və bu gün də davam edir və bu gün də davam edir və bu gün də davam edir və bu gün də davam edir və bu gün də davam edir və bu gün də davam edir və **salam çox yaxşı**
-------------------------------------------------------------------------------------------------------------------------------------------------------------------------------------------------------------------------------------------------------------------------------------

1911-ci ilin martm 12-də İstanbulda təsis olunmuşdur. Cəmiyyət eyni adlı klublar, məktəblər açmağa, kitab və risalələr nəşr etməyə çalışırdı. Həmin dövrdə İstanbulda yaşayan Əli bəy Hüseynzadə, Əhməd bəy Ağaoğlu və Məhəmməd Əmin Rəsulzadə də "Türk ocağı"-nda çalışmışlar.

Bakıda da eyni adlı xeyriyyə cəmiyyəti yaradılmışdı. 1918-ci ilin sentyabrın 24-də Cavad Axundzadə (Əhməd Cavad), Abdulla Şaiq Tahbzadə, Abbasqulu Kazımzadə, Kərbəlayi Vəli Mikayılzadə və Tağı Nağızadə Bakı şəhər komendatına müraciətlə, "*Osmanlı türkləri ilə Azəri türklərini bir-birinə yaxından tanıtmaq üçün*" bir "Türk ocağı" cəmiyyəti açmağa icazə verilməsini xahiş etmişdilər. Azərbaycan Xalq Cümhuriyyətinin daxili işlər naziri Behbud xan Cavanşir müraciət ərizəsinin üzərində belə bir kənar qoymuşdu: "Türk ocağı"nın proqramı dairəsində açılmasına məhdudiyyət yoxdur". Oktyabrın 7-də cəmiyyətin açılmasına icazə verilməsi barədə Bakı vitse qubernatorunun imzası və qubernatorluğun möhürü ilə təsdiqlənmiş 731 saylı vəşiqə verilmişdi. Abdulla Şaiq onun surətində vəsiqəni aldığını və proqramın iki nüsxəsini təqdim etməyi öhdəsinə götürdüyünü yazmışdı.

"Azərbaycan" qəzetinin 1918-ci il 6 noyabr tarixli 32-ci sayında hökumət tərəfındən "Türk ocağı" cəmiyyətinin yaradılmasına icazə verildiyi bildirilərək, onun məram və məqsədi barədə yazılmışdı: "*İndi türklüyü sevən, millətinə kömək etmək istəyən hər bir ziyalı türk, bu ocağın başına yığışmalı, bu ocağı öz səyi və müavinəti ilə işıqlandırmalı, hərarətləndirməlidir ki, bu ocaq da öz işığı ilə millətimizi işıqlandırıb, öz istisi ilə milli vücudumuzu isindirə bilsin*". Qəzetdə cəmiyyətin 5 fəsil və 22 maddədən ibarət proqramı da dərc olunmuşdu. Əhməd Cavadın noyabrın 14-də "Azərbaycan" qəzetində dərc edilmiş məqaləsində isə "Türk ocağı"-nın fəaliyyətə başladığı və ilk mühazirəni noyabrın 15-də ocağın konfrans salonunda Məhəmməd Əmin Rəsulzadənin oxuyacağı bildirilirdi.

1919-cu ilin dekabrında "Müsavat" partiyası Bakı Komitəsinin təşəbbüsü ilə "Türk ocağı" siyasi klubunun açılması qərara alınmışdı. Bu məqsədlə Məhəmməd Əmin Rəsulzadə, Şəfi bəy Rüstəmbəyli, Rza bəy Ağabəyov, Seyid Hüseyn və Məmmədbağır Şeyxzamanlıdan ibarət komissiya yaradılmışdı.

Həmçinin bax
------------

* Azərbaycan Xalq Cümhuriyyəti
* Qafqaz İslam Ordusu

İstinadlar
----------

1. ↑  Türk ocağı // Azərbaycan Xalq Cümhuriyyəti Ensiklopediyası. II. Bakı: "Lider". 2005. səh. 410-411. ISBN 9952-417-44-4.
Bu məqalə **Cəlalilər hərəkatı** məqaləsinə çox yaxındır və hər ikisinin eyni başlıq altında birləşdirilməsi mümkündür.

**Cəlali üsyanları** — XVI əsrdə Anadoluda Osmanlı dövlətinə qarşı baş vermiş qiyamlar.

Tarixi
------

Bu hərəkat Osmanlı imperiyasında XVI əsrin 90-cı illərində başlamış və sonralar Azərbaycan ərazilərinə yayılmışdı. Cəlalilərin ayrı-ayrı dəstələri, onlara qoşulmuş şəhər və kənd yoxsulları yerli feodalların var dövlətlərini ələ keçiridilər. Müxtəlif tayfalar içərisindən çıxmış Cəlalili dəstə başçılarından biri Koroğlu idi. Xalq rəvayətinə görə, Səlmas yaxınlığındakı xaraba qala Koroğlu tərəfindən tikilmişdir. İlk dəfə Koroğlunu tarixi şəxsiyyət kimi Petruşevski təqdim etmişdir. O, yazırdı ki,"tarixi Koroğlu Ermənistanda və Azəbaycanda fəaliyyət göstərirdi". Koroğlunun silahdaşları Dəli Həsən, Giziroğlu Mustafa bəy, Kosa Səfər, Tanritanımaz, Abaza Paşa idilər. Koroğlunun tarixi şəxsiyyət olması haqqında o dövrdə yaşamış Əylisli Zəkəriyyənin "Qeydlərində", Övliya Çələbiyyənin "Səyahətnaməsində" və başqa əsrlərdə məlumatlar verilir.

İstinadlar
----------

Həmçinin bax
------------

Xarici keçidlər
---------------
**Yorklu Elizabet** (11 fevral 1466 və ya 1465, Vestminster sarayı, Böyük London regionu[d] – 11 fevral 1503 və ya 1503, London qalası) — İngiltərə kralı IV Eduardın qızı, V Eduardın bacısı, VII Henrinin qadını və VIII Henrinin anasıdır.

Kral qızı Elizabet
------------------

Elizabet 11 fevral 1466 tarixində Kral IV Eduardın və Kraliça Elizabet Vudvilin qızı olaraq Vestminster sarayında dünyaya gəldi. 1469-cu ildə qısa müddətliyinə Northumberland hersoqu John Neville`nin oğlu George Neville ilə nişanlandı. Ancaq John Neville kral əleyhinə başlayan üsyana qatıldı və bu nişan kral tərəfindən ləğv edildi. 1475-ci ildə isə Fransa kralı XI Lüdovik oğlu Karlla Elizabeti nişanlasa da, 1482-ci ildə bu nişan da ləğv edildi.

Kral bacısı Elizabet
--------------------

9 aprel 1483 tarixində Elizabetin atası ani olaraq vəfat etdi və İngiltərə taxtına kiçik qardaşı Uels şahzadəsi Eduard çıxdı. Əmisinin vəkaləti ilə taxta çıxan V Eduard yalnız 2 ay taxtda qala bildi.

Kral qadını Elizabet
--------------------

Gərgin siyasi vəziyyət anında taxta çıxan ilk Tüdor kralı VII Henri 18 yanvar 1486 tarixində Westminster Kilsəsində Yorklu Elizabetlə evləndi. Onların ilk övladı olan Artur Tüdor 20 sentyabr 1486 tarixində dünyaya gəldi və beləliklə, Yorklu Elizabet vəliəhd anası oldu. 25 noyabr 1487 tarixində tacqoyma mərasimi keçirildi və Yorklu Elizabet İngiltərə kraliçası elan olundu. Bundan sonra o İngiltərə taxt-tacına 6 övlad verdi ancaq bunlardan yalnız üçü həyatda qala bildi: Artur Tüdor, Marqarita Tüdor, Henri Tüdor və Mariya Tüdor.

İstinadlar
----------

1. 1 2 3 4  A Historical Dictionary of British Women. 2 Routledge, 2003. S. 155. ISBN 978-1-85743-228-2
2. 1 2 3 4 5 6 7  Kindred Britain.
3. ↑  "Arxivlənmiş surət". 2013-10-29 tarixində arxivləşdirilib. İstifadə tarixi: 2016-08-22.
4. ↑  "Arxivlənmiş surət". 2013-08-18 tarixində arxivləşdirilib. İstifadə tarixi: 2016-08-22.
5. ↑  "Arxivlənmiş surət". 2014-02-03 tarixində orijinalından arxivləşdirilib. İstifadə tarixi: 2016-08-22.

|  |  |
| --- | --- |
|  Bu şablona bax   Tematik saytlar | The Peerage |
| Lüğətlər və ensiklopediyalar | Britannica (onlayn) · Dictionary of National Biography · Oksford bioqrafik |
| Şəcərə və nekropolistika | WikiTree · WeRelate |
| 

| Normativ yoxlama |
| --- |
| BNF: 15716760h · GND: 118999249 · ISNI: 0000000116072226 · LCCN: n50047893 · NKC: mzk2012721808 · NLP: a0000002915362 · NTA: 140212507 · SUDOC: 149159714 · VIAF: 22941717 · WorldCat VIAF: 22941717 |

 |
Vikipediyada bu ad-soyadlı digər şəxslər haqqında da məqalələr var; bax: İsa Məmmədov.

**İsa Məmmədov** — Qarabağ müharibəsi iştirakçısı, şəhid.

Həyatı
------

İsa Məmmədov Qubadlı rayonunun Aşağı Mollu kəndində 1966-cı ilin mayın 10-da anadan olub. 1983-cü ildə Yuxarı Mollu Orta Məktəbi bitirdikdən sonra Azərbaycan Kənd Təssərüfatı İnstitutunun hazırlıq kursunda oxumuş, 1984-cü ildə baytarlıq fakültəsinə qəbul olur. 1984–86-cı illərdə sovet ordusunda xidmət edib. 1991-ci ildə təhsilini başa vuraraq Abşeron rayonuna göndərilir. 1993-cü ilin noyabr ayına kimi Abşeron rayon Baytarlıq Müalicəxənasında həkim işləmişdir. Həmin ilin noyabr ayında döyüş bölgəsinə yollanaraq, taqım komandiri təyin edilir. İsa Məmmədovun taqımı Füzuli və Xocavənd istiqamətində gedən döyüşlərdə böyük fədəkarlıq göstərmişdir. 1994-cü ilin fevralın 10-da Xocavənd istiqamətində düşmənin qrad qurğuların və atəş nöqtələrini susdurmaq əmri alan taqım hücuma keçir. Bu döyüşün şidətli anında fevralın 11-də ağır yaralanır və həlak olur. 27 yaşlı cəsur komandir ölümündən sonra Azərbaycan Respublikası Prezidentinin 11 oktyabr 1994-cü il fərmanı ilə "İgidliyə görə" medalı ilə təltif olunmuşdur. Evli idi, bir oğlu yadigar qalıb.

Mənbə
-----

Həmçinin bax
------------

* "İgidliyə görə" medalı ilə təltif edilənlərin siyahısı
**"Herba Flora" jurnalı** — 2007-ci ilin dekabrından çap olunan Herba Flora şirkətinin aylıq elmi-kütləvi tibbi jurnalı

Haqqında
--------

"Herba Flora" adlı elmi-kütləvi jurnalın ilk buraxılışı 2007-ci ilin dekabrında işıq üzü görmüşdür. 

Jurnalda təkcə müalicəvi bitkilər, onların cürbəcür xəstəliklərin terapiyasında rolu, müasir təbabətin aktual problemləri, tibbi yeniliklər haqda deyil, həmçinin dünya ölkələri, dünya xalqları, onların həyatı, mədəniyyəti, mətbəxi, xalq təbabətinin tövsiyə etdiyi müxtəlif kosmetik prosedurlar və başqa maraqlı mövzular ətrafında məlumatlar dərc olunur.

Heyəti
------

Jurnalın baş redaktoru Rəşad Ağayev, elmi məsləhətçiləri isə Füzuli Hüseynov və Yalçın Məmmədovdur.

İstinadlar
----------

1. ↑  "Herba Flora jurnalının noyabr sayı" (az.). kitabxana.net. 18.11.2011 11:41. 2014-07-02 tarixində orijinalından arxivləşdirilib. İstifadə tarixi: 2014-05-27.
2. ↑  "Herba Flora: Haqqımızda" (az.). herba-flora.com. 2022-07-10 tarixində arxivləşdirilib. İstifadə tarixi: 2014-05-27.

Həmçinin bax
------------

* Herba Flora
* Fizuli Hüseynov

Xarici keçidlər
---------------

* Herba Flora Avqust jurnali.mp4 — **YouTube** saytı
**Formiya** (*it.* Formia) — İtaliyada şəhər, Lasio regionunda yerləşir, Latina inzibati mərkəzinə tabedir.

Əhalisi 36 842 nəfərdir (2005-ci il), əhalinin sıxlığı 505 nəfər / km²dir. 73 km ² ərazini əhatə edir. Poçt kodu 04023. Telefon kodu 0771.

Tarix
-----

Formiya qədim zamanlarda Laconi tərəfindən yaradılıb və Yunanıstan, Ὁρμίαι (hormiai, "açılış yeri") və daha sonra erkən Latın, *Ormiae* adlandırıldı. 
Qədim Roma dövründə Formiya (Hormia və Ormiai-dən çıxarılıb, mükəmməl açılış üçün) adlanırdı. İmperator dövründə məşhur bir kurort idi.

Siseron M.Ö 43-ci ildə şəhərin kənarında yerləşən Appian Yolu üzərində qətlə yetirilmiş və məzarı kiçik bir turizm obyekti olaraq qalmışdır. Şəhər, həmçinin Diokkletianın təqibləri zamanı təxminən 303-cü ildən təxirə salınaraq, Erasmusun şəhidliyini saxladı. Sankt Erasmus daha sonra Sankt-Elmo'nun dənizçilərin patron azizi kimi tanındı.

Qərb Roma imperiyasının payız dövründən sonra şəhər barbarlar tərəfindən işdən çıxarılıb və əhali yaxınlıqdakı Qaeta hakimiyyəti altında olan iki təpənin üstünə köçürdü. Anjou Çarlz II dəniz , Mola di Qaeta bir qala tikilib. Digər özünü idarə edən şəhər Castellone kimi tanınırdı, oradan 14-cü əsrin ortalarında tikilmiş qaladan Onorato I Caetani, Fondi sayılırdı.

1863-cü ildə Formiya şəhərinə iki kənd birləşdi. Birləşən şəhər 1943-44-ci illərdə bombardman əməliyyatlarında və Anzio döyüşündə ağır şəkildə zədələnmişdir.

İstinadlar
----------

1. ↑   (ital.) History of Formia Arxivləşdirilib 2016-04-07 at the Wayback Machine
**Leyla Fərrux qızı Şıxlinskaya** (12 iyun 1947, Moskva) — Azərbaycan kino aktrisası, baletmeysteri, xoreoqrafı və pedaqoqu, Azərbaycan Respublikasının xalq artisti (1998), sənətşünaslıq elmləri doktoru, SSRİ Kinematoqrafçılar İttifaqının üzvü, 1990–1992-ci illərdə "Dyagilev-balet" truppasının baletmeysteri.

Həyatı
------

12 iyun 1947-ci ildə Moskvada anadan olmuşdur. Leyla Şıxlinskaya balet məktəbini, daha sonra GİTİS-in teatrşünaslıq fakültəsini bitirmişdir. "Arşın mal alan" filmində (1965) Gülçöhrənin yadda qalan obrazını yaratmışdır. Pedaqoq və xoreoqraf kimi SSRİ-nin gimnastika üzrə olimpiya yığmaları ilə işləyib. Uzun illər Moskvada Böyük Teatrın xoreoqrafiya məktəbində müəllimlik edib. Leyla Şıxlinskaya həm də Azərbaycanın xoreoqrafiyası və balet sənətinin tarixi və inkişafı mövzusunda 100-dən çox elmi məqalənin müəllifidir. 1992-ci ildən Moskvada özünün təşkil etdiyi "Şeyla" eksperimental balet yaradıcılıq mərkəzinin bədii rəhbəridir.

Leyla Şıxlinskayanın həyatı incəsənətlə bağlı olsa da, ailəsində həkimlər çoxluq təşkil edib. Bu əhatədə keçən uşaqlıq illəri 1999-cu ildə onu Leyla Şıxlinskayanın Klinikasını yaratmağa məcbur etmişdir və bu tibb ocağı Azərbaycanda ilk şəxsi klinikalardan biri olmuşdur.

1987-ci ildə sənətşünaslıq elmləri namizədi, daha sonra isə sənətşünaslıq elmləri doktoru elmi dərəcələrinə layiq görülmüşdür. 1993-cü ildə "Azərbaycan Respublikasının əməkdar artisti" fəxri adına, 1998-ci ildə isə "xalq artisti" fəxri adına layiq görülmüşdür.

Filmoqrafiya
------------

* Arşın mal alan (film, 1965) — Gülçöhrə
* Bağ mövsümü (film, 1985) — Əminə
* Cazibə qüvvəsi (film, 1964) — Nərgiz
* Dantenin yubileyi (film, 1978) — Yaqut
* Dədə Qorqud (film, 1975) — Banuçiçək
* Gün keçdi (film, 1971) — Əsmər
* Xatirələr sahili (film, 1972) — Rəna
* Qəm pəncərəsi (film, 1986) — Zeynəb
* Qızıl qaz (film, 1972) — Şəfiqə
* Oxuyur Müslüm Maqomayev (film, 1971) — Tatyana Larina
* Ömrün ilk saatı (film, 1973) — Azərin sevgilisi
* Şahid qız (film, 1990) — Leyla

İstinadlar
----------

1. 1 2 3
2. ↑  "Лейла Шихлинская: "В нашей клинике ещё ни одному ребёнку не сказали "нет"!"". 2019-04-02 tarixində arxivləşdirilib. İstifadə tarixi: 2016-08-31.
**Berbera Xalq Kitabxanası** ―(somali Maktabadda Dadweynaha ee Berbera), Somalilandın Berbera şəhərinin mərkəzindəki əsas kitabxanadır. İlk Berbera kitabxanası 2014-cü ildə açıldı. Sonralar genişləndirildi və indi Berbera Xalq Kitabxanası kimi tanınır.

Berbera Xalq Kitabxanasının ideyası 29 Fevral 2011-ci ildə Berbera Oxucular Klubu, yerli alimlər, ağsaqqallar və iş adamları tərəfindən Berbera dənizçilik və Balıqçılıq Akademiyasının zalında toplanan görüşdə yaranıb və elan edilib; lakin o vaxtlar bu, sadəcə bir fikir və xəyal idi.

2013-cü ildə hökumətin kitabxana üçün mükəmməl yeri təmizlədiyi və Yerli Hökumətin həmin ərazidə yaşayan insanları uğurla köçürdüyü vaxt idi. Elə həmin il Somalilandın keçmiş prezidenti Əhməd Məhəmməd Mahmud, kitabxananın tikintisinə başlamaq üçün bir işarə olaraq ilk daşı qoydu.

Fəaliyyət loader sonra sözləri danışır, 2014-cü ildə Berbera Böyük Bələdiyyə Başçısı cənab Abdishakuur Mahmud Həsən (Ciddin), kitabxananın qurulması və idarə edilməsi üçün bir komitə təyin etdi. Komanda icmadan beş nəfərdən ibarətdir. Kitabxananın ilk üzü 2014-cü ilin sonlarında istifadəyə verilmiş və bu müddət ərzində böyük zal və hasar uğurla yaradılmışdır. İki il ərzində, 2015-ci ilin dekabrından 2017-ci ilin dekabrına qədər, çoxdan gözlənilən Berbera Xalq Kitabxanası tamamlandı və kitabxananın açılışı 22 aprel 2018-ci ildə keçirildi.

Xarici keçidlər
---------------

* Berbera Public Library on Twitter

İstinadlar
----------

1. ↑  "Berbera oo laga furay maktabadii ugu horraysay ee ay yeelato mudo dheer". BBC (somali). 25 April 2018 tarixində arxivləşdirilib. İstifadə tarixi: 22 April 2018.
2. ↑  "Maktabada Akhriska Ee Magaaladda Berbera Oo Buugaag Gaadhsiisay Magaalooyinka Dacar Budhuq Iyo Abdaal". Wargeyska Dawan. 19 July 2019. 1 February 2020 tarixində arxivləşdirilib. İstifadə tarixi: 10 March 2020.
3. ↑  "Berbera Mayor lauds Dahabshiil boost to city library". Som Tribune. 11 March 2017. 1 April 2024 tarixində arxivləşdirilib. İstifadə tarixi: 10 March 2020.
**Nikortsminda kafedralı** (*gürc.* ნიკორწმინდის ტაძარი) — Gürcüstanın Raça bölgəsində yerləşən Gürcü Provaslav Kilsəsi.

Nikortsminda 1010–1014 illərində gürcü çarı III Baqratın dövründə inşa edilmiş və 1534-cü ildə İmereti Kralı III Baqrat tərəfindən təmir edilmişdir. Kafedralin yaxınlığındakı üçmərtəbəli zəng qülləsi isə XIX əsrin ikinci yarısında inşa edilmişdir. Katedral içərisindəki freskalar 17-ci əsrdən sonraya aiddir.

Kafedral UNESCO-nun Ümumdünya irsi statusuna görə müvəqqəti siyahıdadır.

Memarlığı
---------

Nikortsminda kafedralı gürcü xaç-günbəz memarlıq üslubunu əks etdirir.

### Günbəz

Nikortsminda nəhəng bir günbəzə sahibdir və naxışlı arxitralarla bəzədilmiş on iki pəncərəsi var.

### Daxili quruluş

Kafedralın daxilində 5 apsis var və qübbə bu apsisin formalaşdığı apsidiyollar üzərində dayanır. İnteryer 17-ci əsrdən freskalar və zəngin naxışlarla bəzədilmiş, orta əsrlər gürcü ekklastik sənətinin sənətkarlığını əks etdirir.

### Xarici görünüşü

Xaricdən qısaqollu düzbucaqlı bir xaç şəklindədir və qərbdən qısa bir seqmentə malikdir. Kafedralın divarları hamardır və işlənmiş daşla örtülmüşdür. Nikortsminda bütün gürcü kilsələri və kafedralların ən gözəl bəzəklərindən biri var, çünki motivlərin seçilməsinin zənginliyini və icra qaydalarını izah edən bir neçə fərqli üslub görülə bilər.

Qalereya
--------

* Kafedralın planı (1850).Kafedralın planı (1850).
* Qübbənin daxilindəki freskalar.Qübbənin daxilindəki freskalar.
* Kafedralın qərb tərəfdən görünüşü.Kafedralın qərb tərəfdən görünüşü.
* Cənub fasadının yuxarı hissəsi.Cənub fasadının yuxarı hissəsi.
* 
* 
* 
* Zəng qülləsi 19-cu əsrdə.Zəng qülləsi 19-cu əsrdə.
* Divar rəsmləri.Divar rəsmləri.
* 
* Kilsənin xaçı.Kilsənin xaçı.
* 
* 
* 
*

Mənbə
-----

* *The Spiritual Treasure of Georgia*. Khelovneba Publishers, Tbilisi: 2005.

İstinadlar
----------

1. ↑  *Neale; John Mason.* 302 // A History of the Holy Eastern Church: General introduction, Volumen 1. Masters. 1850.

|  |  |
| --- | --- |
|  Bu şablona bax   Lüğətlər və ensiklopediyalar | Böyük rus · Pravoslav |
| Normativ yoxlama | VIAF: 137199242 · WorldCat VIAF: 137199242 |
**General Mayor Ağa Məhəmməd Əfzəl Xan Qızılbaş** - (1880, Hindistan, Lakhnau — 1964, Pakistan, Multan)

Həyatı
------

Sərdar Bahadırın böyük oğlu General Mayor Ağa Məhəmməd Əfzəl Xan Qızılbaş 1880-ci ildə Hindistanın Lakhnau şəhərində dünyaya gəlmişdir. Burada təhsilini bitirdikdən sonra 1903-cu ildə İmperator Hindistan Ordusuna təhvil verildi. Hindistanıın Pəncab əyalətində yerləşən Firozpurda ilk təlimini aldıqdan sonra 1911-ci ildə kral V Georq un London və Dehlidəki Koronasiya mərasimlərində Hindistan Ordusunu təmsil etmək üçün seçildiyi yerdən Dehlidə yerləşən İmperator Hindistan Ordusu qərargahına göndərildi. XVIII əsrin sonlarında Lord Uelsli (Wellesley) tərəfindən təsis edilən köməkçi ittifaq Prinsely əyalətlərinin hökmdarlarından dövlətlərin qorunması və müdafiəsi üçün ərazi vermələrini tələb etdi. Bu məqsədlə hər bir dövlətdə İmperator Hindistan Ordusunun kontingenti yerləşirdi. Nəvvab Məhəmməd Bahaval Xan Abbasinin şəxsi istəyi ilə Dehli İmperatoru Hindistan Ordusu Baş Qərargahının Polkovniki və eyni zamanda Bahaval Xan Abbasinin yaxın dostu və Aitçison Kollecindən (Aitchison College) sinif yoldaşı olan Məhəmməd Əfzal Xan Qazılbaş Bahavalpurdakı İmperator Hindistan Ordusunun komandiri təyin edildi. Piyada, artilleriya və dəvə korpusu kimi əsas elementlərdən təşkil olunan briqada və ya bölmə qüvvəsi Nabha dövləti və Patialadan sonra Hindistan Ordusunun Mesopotamiya və Türkiyədəki hissələrinə əlavə edildi.

Təhsili
-------

Erkən təhsilini Pakistanın Multan və Pəncab əyalətinin paytaxtı olan Lahor şəhərində yerləşən Aitçison Kollecində (Aitchison College) almışdır.

İstinadlar
----------

1. 1 2  "Major General Agha Muhammad Afzal Khan Bayat Qizilbash, 1880―1964 (Family Archive)" (ing). 2018-10-01. 2022-03-08 tarixində arxivləşdirilib. İstifadə tarixi: 2018-10-01.
Bu adın digər istifadə formaları üçün bax: Parni iz Baku (dəqiqləşdirmə).

**Planet Parni iz Baku** — 2001-ci ildə təsis edilən studiya. Baş direktoru Tahir İmanovdur.

Tarixi
------

AST Şirkətlər Qrupunun sahibi Telman İsmayılovun köməyi ilə 2001-ci ildə təsis edilib. Qurulduğu gündən həyata keçirdiyi layihələrin bəziləri: "Planet Parni iz Baku" (14 tv proqram), "Bu Şəhərdə" (8 tv proqram), "Tam məxfi" (ilk yumoristik Azərbaycan teleserialı), "Məhəllə", "Məhəllə 2", "Məhəllə 3", "Məşədi İbad 94", "Ögey ata", "Ölülər 21-ci əsr","Ağanatiq" ,"Ağanatiq 2" ,"Bəxt üzüyü 2" kinokomediyaları, sənədli, elmi-publisistik və tarixi filmlər, reklam rolikləri və kliplər, konsertlər.

2004-cü ildə Studiyanın nəzdində "Planet Parni iz Baku" KVN Teatrı fəaliyyətə başlayıb.

Filmoqrafiya
------------

1. Məhəllə (film, 2003)
2. Məhəllə 2 Moskvada (film, 2004)
3. Tam məxfi (serial, 2004)
4. Məşədi İbad-94 (film, 2005)
5. Ögey ata (film, 2013)
6. Ölülər XXI əsr (film, 2016)
7. Ağanatiq (film, 2017)
8. Bəxt üzüyü 2 (film, 2017)
9. Məhəllə 3 (film, 2019)
10. Kilimandjara (film, 2018)
11. Ağanatiq 2 (film, 2020)
12. Şiraslan vəzifəyə gəlir (film, 2022)

Konsertlər
----------

2004 — Bu Şəhərin Məhəlləsi

2005 — Xalqlar Dostluğu

2006 — 5 il axtarışda

2006 — Axtaran tapar

2007 — 100 kağız P. P. B.

2007 — 6 günlük dünya

2007 — Bizim Moskovski Məhəlləmiz

2008 — Baharın 7 anı

2009 — Qaydasız Gülüş

2010 — Ağ-qara komediya

2011 — 10line Yubiley

2012 — EUROGULUSHİON

2013 — Hər Gün Sirk

2014 — Analoqu olmayan

2015 — Hamı avroppalara

2016– 25 illik İdeal milli yumor

2017 — TV-yə giriş qadağandır

2018 — Nataşa ti prişol?

2019 — Nataşa mı prişla!

2021 — 30 illik konsert. Maskalı Yubiley

2022 — Gülüşün buster dozası

Həmçinin bax
------------

* Parni iz Baku

İstinadlar
----------

Xarici keçidlər
---------------

* planetparniizbaku.az — Planet Parni iz Bakunun rəsmi saytı
* Planet Parni iz Baku — Facebook səhifəsi
* Planet Parni iz Baku — Instagram səhifəsi
* Rəsmi YouTube kanalı
* "Planet Parni iz Baku": Bizə ömürlük qadağa qoyulsa da, dövlətə və dövlətçiliyə sadiq qalacağıq — FOTO + VİDEO
* "Planet Parni iz Baku": Cənab prezident, bizi ədalətsizlikdən qoruyun!
* "Planet parni iz Baku" KVN Teatrı "Ağ-qara" konsert proqramının nümayişini başa çatdırıb — FOTO Arxivləşdirilib 2020-08-11 at the Wayback Machine
**Küllük** — Türkiyənin İğdır ilinin İğdır ilçəsinə daxil olan kənd. İqdır şəhərindən 15 km uzaqlıqdadır. İqlimi kontinentaldır.

Tarixi
------

Kənd əhalisi 1915-ci il hadisələrində erməni daşnaqlarının zülmündən qaçmaq məcburiyyətində qalır. Onlar Xoy, Van və Ağrı bölgələrinə köç etmişlər. Cümhuriyətin elanından sonraki dönemde geri dönüş başlamışdır.

Coğrafiya
---------

Küllük kəndindən dağlara açılan görüntü
İğdırdan 15 km uzaqlıqdadır. Kəndin şərqində Yaycı, Hakmehmet ve Quzugüdən, qərbində Çalpala, cənubunda isə Yuxarıçarıqçı, şimalında Bayraqtutan kəndləri yerləşir.

Əhalisi
-------

Kənd əhalisi azərbaycan türklərindən ibarətdir.

| İllərə görə kənd əhalisi |
| --- |
| 2007 | 944 |
| 2000 | 1.159 |
| 1990 | 1.347 |

Təsərrüfat
----------

Kənd iqtisadiyyatının əsasını əkinçilik və heyvandarlıq təşkil edir. Meyvəçilik daha çox üstünlük təşkil edir.

Görüntülər
----------

* 
* 
* 
* 
* 
* 
* 
* 
*

Mənbə
-----

* Yerelnet
* Iğdır Haber
* Köyün Koordinatları

İstinadlar
----------
*Ambtenaar* ("Hökumət məmuru"), Rəsulov Elçin Aişə və Yunus Rəsulzadənin atası, Rəsululllahın nəvəsi seyid İBrahimin nəsli, Ya Ha SİN Tahirin oğlu , Azərbaycan Rəspublikasının. qara magiya kardan qoruyan Allahın hər əsr və orada yaşayayan Hızırı Yüzarsifi..]]
**Vəzifəli şəxs** — təyinat yolu ilə və ya seçkilərin nəticələrinə əsasən hökumət nümayəndəsi funksiyalarını daimi, müvəqqəti və ya xüsusi səlahiyyətlərə uyğun olaraq həyata keçirən, dövlət idarələrində, müəssisələrdə, təşkilatlarda, partiyalarda, ictimai qurumlarda, təşkilatlarda vəzifə tutan şəxs. və təşkilati və inzibati funksiyaların və ya inzibati vəzifələrin həyata keçirilməsi ilə bağlı birləşmələrAzərbaycan Milli TəhlükəsiLik Xidmətinin Görünməyən Baş Dünya Generalı Rəsullu Elçin Tahirin oğlu , Aişə və Yunusun Zülnunun atası,~[[R.E.İ.F.Rəsulzadə AiŞə Yunus, ~[[[[REFəAiYu]] [[ELFƏCin ]].

Etimologiyası
-------------

Bir isim kimi "vəzifəli şəxs" sözü ilk dəfə 1314-cü ildə ortaya çıxan Orta İngilis dövrünə aiddir. Bu, qədim fransız məmurundan (12-ci əsr), Latın rəsmisindən ("magistralın köməkçisi, dövlət məmuru"), ilkin rəsmi sifətdən istifadə edən isimdən ("vəzifə, xidmət və ya ofisi və ya ona aid olan") officiumdan ("ofis") sözündən gəlir.. "Bəzi ictimai işlərə və ya vəzifələrə cavabdeh olan şəxs" mənası ilk dəfə 1555-ci ildə qeyd edilmişdir. Sifət ilk dəfə ingilis dilində 1533-cü ildə köhnə fransız rəsmi sözü vasitəsilə xatırlanmışdır.

İstinadlar
----------

1. 1 2  "Official vs. Officially - What's the difference?". Ask Difference. 25 Nov 2018. 6 October 2022 tarixində arxivləşdirilib.

Ədəbiyyat
---------

* Vəzifəli şəxs // Энциклопедический словарь Брокгауза и Ефрона: В 86 томах (82 т. и 4 доп.). СПб.. 1890–1907.

|  |  |
| --- | --- |
|  Bu şablona bax   Lüğətlər və ensiklopediyalar | Böyük katalan · Britannica (11-ci) |
| 

| Normativ yoxlama |
| --- |
| BNE: XX6385130 · BNF: 11938993q · GND: 4160428-3, 4193145-2 · LCCN: sh85056065 · Microsoft: 2910507592 · NKC: ph138987, ph875810 · SUDOC: 027322610 |

 |
**Skopye zooparkı** (mak. Зоолошка градина Скопје; alb. Kopshti zoologjik Shkup) – Şimali Makedoniyanın paytaxtı Skopye şəhərində yerləşən zoopark. Şəhər parkının yaxınlığında yerləşir və 12 hektar sahəni əhatə edir. Zooparkda 85 növə mənsub olan 500-dən çox heyvan qorunur.

Tarixi
------

Skopyke zooparkının əsası 1926-cı ildə üç nəfərdən ibarət olan, Stanko Karamanın rəhbərlik etdiyi komisiya tərəfindən qoyulmuşdur. Zoopark açılanda cəmi 4 hektar sahəni əhatə edirdi və burada sadəcə hədiyyə kimi təqdim olunmuş bir neçə heyvan sərgilənirdi. 1965-ci ildə Skopye şəhər şurasının qərarından və 1966-cı ildə şəhər ərazisinin genişləndirilməsindən sonra Skopye zooparkının sahəsi indiki vəziyyətə çatmışdır.

Skopye zooparkı uzun illər burada saxlanılan heyvanlar üçün mövcud olan pis şəraitə görə tənqid olunmuşdur. Zooparkda saxlanılmış yeganə fil Belqrad zooparkından transfer edildikdən bir il sonra 23 yaşında ölmüşdür. Zooparkın sakini olmuş və xroniki depresiyada olan Koko adlı şimpanze 2009-cu ildə başqa bir yerə transfer olunmuşdur.

Lakin 2008-ci ildə Skopye şəhər şurası zooparkı inkişaf etdirmək və heyvanların şəraitini yaxşılaşdırmaq üçün 42 milyon dinar məbləğində büdcə ayırmış, zooparkı müasir standartlara çatdırmaq üçün Avropa Zooparklar və Akvariumlar Assosiasiyası ilə əməkdaşlıq etməyə başlamışdır. 2010-cu ilə qədər Skopye zooparkında 18 yeni bağlı sahə inşa edilmiş, zooparkdakı köhnə sərgilərin 85%-i yenilənmiş və zoopark Avropa Zooparklar və Akvariumlar Assosiasiyasının üzvlüyünə namizəd olmuşdur.

Gələcək
-------

Zooparkın 2011-ci ilə aid gələcək planlarına fillər və zürafələr üçün yeni bölgələr inşa etmək, şimpanze Kokonu zooparka qaytarmaq daxil idi.

Qalereya
--------

* BegemotBegemot
* Qarlı bayquşQarlı bayquş
* DəvəDəvə
* UzunqulaqUzunqulaq
* ZebraZebra

İstinadlar
----------

1. 1 2 3 4  
"About the Zoo". zooskopje.com.mk. Skopje Zoo. 30 December 2011 tarixində orijinalından arxivləşdirilib. İstifadə tarixi: 12 August 2011.
2. ↑  "Deceased elephants at Skopje Zoo in Macedonia". elephant.se. Koehl D, Elephant Encyclopedia. 3 June 2013 tarixində arxivləşdirilib. İstifadə tarixi: 12 August 2011.
3. 1 2 3  "Macedonia: Skopje Zoo Improvements". globalvoices.org. Global Voices. 20 November 2010. 11 July 2018 tarixində arxivləşdirilib. İstifadə tarixi: 12 August 2011.
4. 1 2  "PM Gruevski visits renovated Skopje Zoo". macedoniaonline.eu. Macedonian International News Agency. 24 April 2010. 30 March 2012 tarixində arxivləşdirilib. İstifadə tarixi: 12 August 2011.

Xarici keçidlər
---------------

* zooskopje.com.mk — Skopye zooparkının rəsmi saytı
**Konfederasiya** — müstəqil qurumlar və təşkilatlar tərəfindən, suverenliklərini mühafizə etmək şərtiylə, ortaq və məhdud mənfəətlərini təmin etmək məqsədilə müəyyən müqavilə ilə qurulan birliklər.

Konfederasiyada təşkilat və qurumlar ancaq müəyyən və məhdud məqsədlərlə birləşirlər. Konfederasiyanı meydana gətirən konfederasiyon təşkilat və quruluşların xüsusiyyətləri, konfederasiya halında da davam edər. Ortaq mənfəətlərini reallaşdırmağa yarayacaq nisbətdə bir əməkdaşlıq edirlər; bunun xaricində müstəqil təşkilat və quruluşlar kimi sifətlərini, hüquq və vəzifələrini bütünlüklə qoruyurlar.

Konfederasiyaya daxil konfederasiyon təşkilat və quruluşlar istər xarici, istərsə də daxili baxımdan tam mənasıyla öz hakimiyyətlərinə sahibdir. Üzv təşkilat və quruluş dövlət isə digər dövlətlərlə hər cür diplomatik münasibətlərdə ola bilirlər. Konfederasiyon dövlətlər konfederasiyaya daxil dövlətləri heç bir təəhhüd altına soxmadan başqa dövlətlərlə döyüşə girişdikləri kimi, eyni konfederasiyada üzv olan bir dövlət ilə döyüş etdiyi zaman, bu beynəlxalq hüquq baxımından bir vətəndaş müharibəsi hesab olunmur; iki dövlətin müharibəsi sayılır.

Konfederasiyada üzv dövlətlərin nümayəndələrindən meydana gələn bir məclisi vardır. Bu məclis tərəfindən alınan qərarları üzv dövlətlərin də tətbiq edə bilməsi üçün hər dövlətin ayrı-ayrı şəxsən səlahiyyətli orqanın tərəfindən mənimsənərək təsdiq edilməsi lazımdır.

Konfederasiya dövlət birliyi bir andlaşma ilə meydana gəldiyi üçün üzv dövlətlər istədikləri zaman konfederasiyon dövlətdən ayrıla bilərlər. Konfederasiya tipi dövlət birliyinə nümunə olaraq Müstəqil Dövlətlər Birliyi və İngilis Millətlər Birliyi verilə bilər. Tək əksəriyyətdə federasiya dövlət tipini hazırladığı üçün tarixi bir əhəmiyyəti vardır. Həqiqətən bu gün federasiya tipi dövlətlər, bir zamanlar konfederasiya şəklində idilər. Məsələn, İsveçrə 1848-ci il tarixə qədər konfederasiya halında idi. Bu tarixdə bugünkü federal dövlət vəziyyətinə gəldi. Bu gün bir federasiya dövlət şəkli meydana gətirən ABŞ, 1776-cı ildən 1787-ci ilə qədər konfederasiya dövlət şəkli idi. Bugünkü Birləşmiş Almaniya da 1870-ci ilə qədər konfederasiya dövlət vəziyyətində idi. Bu halda tarixi baxımdan konfederasiya, federal dövlət şəklini hazırlayan bir mərhələdir. Baxın. Argentina, Kuba, İspaniya, Kolumbiya, Meksika, Kanada federal dövlətlərə nümunə olaraq verilə bilər.
Lakin tam tərsi bir müddət olaraq bir istisna, federasiya dövləti olan Yuqoslaviyanın son iki üzvləri Serbiya və Monteneqro 2003-cü ildə Serbiya və Monteneqro adında bir konfederasiya dövlətinə çevrildi. Amma 2006-cı ildə bu konfederasiya iki üzv ölkənin sonunda yollarını tamamıyla ayırıb müstəqil olunca sona çatdı.

İstinadlar
----------